"Setswana Puotlaleletso ya Ntlha (FAL)/P2 21 DBE/Ngwanaitseele 2020 SC/NSC KAROLO YA D: POKO Araba dipotso TSOTLHE mo karolong e. POTSO 7: MABOKO A SETSWANA: Morulaganyi – MK Mothoagae Buisa dinopolo tse di latelang, mme morago o arabe dipotso. 7.1 MAHUMA-PELO A GA PHOKOJWE – MS Kitchen 1 Ruri legodimo le kabo le na le mogala 2 Nkabo ke lotlegela Mmopi, ke re a utlwe, 3 A thuse, a kgalemele motho re a nyelela, 4 Re nyelediwa ke motho le ntša ya gagwe. 5 Ga ke bewe sebete, mongwe wa diphologolo! 6 Le fa go dutsweng gone go dutswe fela ka nna- 7 Monkgwe wa dibatana! Ke ntshitswe loso-logolo 8 Ga twe le ke le bathong mokgwa ke gana ka one. 9 Jalo bana ba batho ba mekgwa mme e ngokologilwe, 10 Wa me one fa o gopotswe ke tlhola-e-eme; 11 Ga e ke e re go umakwa o didimalelwe, 12 Ba re sa me ga se bolotsana ke ntlo-lo-bone. 13 Ga nke ke tswa ke sela-sela tsatsi le tlhabile, 14 Ke itala go lala ke kaila go sa robetswe, 15 Ke apere lefifi maeba a sa sedile, 16 Ke sikologa badipa-motho le ntša ya gagwe. 7.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Leboko le ke la ... A segologolo. B segompieno. C magareng. D thoriso. (1) 7.1.2 Mmoki o kaya eng fa a re phokojwe ga a bewe sebete? (2) 7.1.3 Ke eng se se kopiwang go tswa go Mmopi go ya ka leboko le? (2) 7.1.4 A go siame gore phokojwe a tlhoiwe go le kana? Tshegetsa ka lebaka. (2) 7.1.5 Tlhalosa setlhogo sa leboko. (2) 7.1.6 Neela morumo wa temana ya 4. (2) 7.1.7 Ke ponagalo efe e e tlhagelelang mo moleng wa 14? (1) 7.1.8 Naya leina la sekapuo se se renang mo lebokong le. (2) 7.1.9 Goreng phokojwe a ne a sa tshele ka kgololosego? (2) 7.1.10 A motho le phokojwe e ka tsamaya e nna ditsala? (2) LE Kwalololo e ileditswe Phetla"